། སྒྲུབ་ཐབས་རིན་
འབྱུང་། གྲྭ་ཚང་གི་འདོན་ཆོས་ཀྱི་དབང་ལུང་རྗེས་གནང་མང་བོ་གནང་ཞིང་། དད་
ལྡན་ཕོ་མོ་རྣམས་ལ་སྡིག་སྤོང་དགེ་སྒྲུབ་ཀྱི་བཀའ་སློབ་དང་། ཁྱད་པར་དུ་སྐྱེས་ཕོ་མོ་
རྣམས་ལ་གསེར་དངུལ་གཡུ་བྱུར་སོགས་རྒྱན་ཆ་མང་བོ་འདོག་པ་ལ་གྱོང་དང་གནོད་
པ་ལས་དགེ་ཕན་མེད་པས་འདོག་མི་རིགས་པའི་བསླབ་བྱ་གནང་ཚེ། དེར་རྒྱན་ཆ་དེ་
རིགས་མི་འདོག་པར་དམ་བཅས་ནས་རྒྱན་ཆ་ཡར་འབུལ་མཁན་མང་བོ་བྱུང་བ་ན། ཁོང་
གིས་རྒྱན་ཆ་དེ་དག་མཚན་ཉིད་སྤྱི་བ་ལ་གནང་ནས་འཆད་ཉན་གྱི་ཐེབས་སུ་བཞག་ནས་
སོ་
རང་ གཞན་གཉིས་ཀར་འདི་ཕྱི་གཉིས་ཕན་གྱི་ཐབས་ལམ་བཟང་ཤོས་སུ་བསྒྱུར།
དགུ་བ་མེ་རྟ་ལོའི་ཟླ་དགུ་བའི་ཚེས་གཅིག་ལ་སྐྱབས་རྗེ་ཀུན་མཁྱེན་ཆེན་པོས་རྗེ་ཉིད་
ཆས་པའི་གཤིས་དགོན་གསར་གྱི་ཁྲིར་བསྐོ་གནང་མཛད་པ་ནང་བཞིན་དེ་ཀའི་ཁྲིར་
ཕེབས་ཏེ། ཆོས་སྲིད་བྱ་བ་མཐའ་དག་དབྱར་མཚོ་ཆེན་པོའི་དཔལ་ལ་འགྲན་པར་མཛད་
དོ། །རྗེ་ཉིད་དགུང་གྲངས་ཞེ་གཅིག་བཞེས་པ་རབ་ཚེས་ས་སྤྲེལ་༢༨༦༩ལོའི་གྲོ་ཞུན་ཟླ་
བའི་ཚེས་གཅིག་ལ། ཀུན་མཁྱེན་ཆེན་པོའི་བཀའ་ལུང་གསེར་གྱི་མེ་ཏོག་རྗེ་ཉིད་ཀྱི་དབུ་
གཙུག་གི་མཛེས་རྒྱན་དུ་ཕེབས་པ་ནང་བཞིན། གདན་ས་ཆེན་པོ་དཔལ་ལྡན་བཀྲ་ཤིས་
གཡས་སུ་འཁྱིལ་བའི་ཆོས་སྲིད་ཟུང་གི་བྱེད་པོ་ཚོགས་ཆེན་ཁྲི་རིན་པོ་ཆེའི་འགན་བཞེས།
དེ་ཡང་འཆད་ཉན་འཛིན་སྐྱོར་སྒྲིག་ལམ་ཀུན་སྤྱོད་སོགས་ཀྱི་རྟིང་སྐུལ་ཤིན་ཏུ་དམར་
བ་སྔོན་དེ་འདྲ་བྱུང་མ་མྱོང་བའི་ཚོད་དུ་ངེས་ཞེས་ཀུན་གྱིས་བསྔགས་བརྗོད་མཛད་པའི་
ཡུལ་དུ་གྱུར། ༧གོང་ས་མཆོག་རྒྱལ་དབང་ཐམས་ཅད་མཁྱེན་པ་༧ཐུབ་བསྟན་རྒྱ་མཚོ་
དཔལ་བཟང་བོ་ལ་ ཕེབས་རྫོང་དང་འཚམས་ཞུ་གཅིག་མཐུས་སུ་ཀུན་མཁྱེན་བླ་མ་ཉིད་
ཀྱི་སྐུ་ཚབ་ཏུ་ཚོགས་ཆེན་ཁྲི་ལས་ཐོག་པ་རྗེ་འདི་ཉིད་བྱོན་པར། གོང་ས་མཆོག་གིས་
ཐུགས་ཤིན་ཏུ་དགྱེས་པའི་བཀའ་གསུང་མང་བོ་དང་མཇལ་དར་བརྩེ་སྤྲོད་གནང་བས་
༣
- 6-

མཚོན་སྐྱེས་ཆེན་དམ་པ་མང་བོས་རྗེ་འདི་ཉིད་ལ་དགྱེས་གཟིགས་ཚད་མེད་གནང་། ཞེ་
དྲུག་པ་ཆུ་གླང་ལོ་དེའི་ཟླ་བཅུ་བའི་ཚེས་གཉིས་ལ། རྗེ་འདི་ཉིད་ཀྱིས་ཚོགས་ཆེན་ཁྲི་
རིན་པོ་ཆེའི་ཁུར་སྤོས་ཤིང་། བརྩི་བཞག་མཚམས་གནང་བའི་སྡེར་ཁ་ཡབ་རྗེ་ཀུན་
མཁྱེན་མཆོག་ལ་ཕུལ་བར། སྐྱབས་མགོན་མཆོག་གི་ཞལ་ནས། ཁྱེད་ཀྱིས་ལོ་ལྔའི་རིང་
ལ་ཚོགས་ཆེན་ཁྲི་མཛད་པ་བཀའ་དྲིན་ཤིན་ཏུ་ཆེ་ཞེས། ནང་མཛོད་ཆེ་ལེགས་མཇལ་
མདུད་བཅས་གནང་སྩོལ་མཛད། དེས་ན་སྐུ་གོང་མ་ལོ་ངོ་མཐོང་བཞི་དང་རྗེ་འདི་ཉིད་
ལོ་ཧྲིལ་བོ་ལྔ་ལྷག་ལ་ཚོགས་ཆེན་ཁྲིར་བཞུགས་པ་ལའང་དགོས་པ་ཁྱད་པར་ཅན་ཡོད་
སྣང་། བཀྲ་ཤིས་འཁྱིལ་གྱི་ཁྲི་རབས་ལྔ་བཅུ་བར་རྗེའི་རྣམ་སྤྲུལ་ཞིག་བྱོན་པའི་ལུང་
བསྟན་ཡོད་པའང་རྗེ་འདི་ཉིད་ལ་ཁེལ་ཚུལ་བཞེད་པ་ལྟར་ལགས་ལ། རྗེ་ཉིད་དགུང་
གྲངས་ཞེ་དགུ་བཞེས་པ་མེ་ཕོ་འབྲུག་༢༨༧༧ལོར་དབུས་གཙང་ཆོས་ཀྱི་ཞིང་སར་ཆིབས་
ཀྱི་ཁ་ལོ་བསྒྱུར་བ་དང༌། སྔོན་གྱི་ཐུགས་བསྐྱེད་ཟབ་མོ་དང་ལས་སྨོན་རྟེན་འབྲེལ་དུས་
གཅིག་ཏུ་ཚོགས་པའི་མཐུ་ཡིས། ཁྲོ་ཁོ་རྨ་སྡེའི་དཔོན་པོ་དམ་ཅན་ཆོས་རྒྱལ་གྱི་རྣམ་
སྤྲུལ་དུ་གྲགས་པ་དབལ་ཤུལ་བསོད་ནམས་རབ་བརྟན་དབུས་སུ་ཆས་པ་དུས་མཉམ་
སྟབས་དབུས་གྲོགས་སུ་གྱུར་ཅིང༌། ཡར་ལམ་བླ་དཔོན་ཟུང་གིས་རྨ་ཡུལ་དུ་དགོན་པ་
གདབ་རྒྱུ་དང་། དེའི་ཆེད་དུ་བརྟག་པ་བྱེད་རྒྱུ་སོགས་གྲོས་མོལ་མཛད། རྗེ་འདི་ཉིད་
དབུས་སུ་བྱོན་ནས་ཀྱང་སེ་འབྲས་དགེ་གསུམ་གྱི་གཙོའི་དགེ་འདུན་གྱི་སྡེ་རབ་ཏུ་མང་
བོ་ལ། ཆོས་བརྒྱད་དང་མ་འདྲེས་པའི་བསྙེན་བཀུར་རྒྱ་ཆེན་པོ་མཛད་ཐོག དེར་ཡང་
སྐལ་ལྡན་གྱི་གདུལ་བྱ་མང་བོ་སྨིན་པ་བརྒྱད་ཅི་རིགས་ཀྱི་སྒོ་ནས་སྨིན་ཅིང་གྲོལ་བར་
མཛད་དེ་བསྟན་པ་རིན་པོ་ཆེ་ལ་བྱ་བ་རྒྱ་ཆེན་པོ་གནང་། ཡང་སྐབས་དེ་དག་སོགས་སུ།
བདེ་གསང་འཇིགས་གསུམ། དུས་འཁོར་ཀྱཻ་རྡོར་སོགས་ལྷག་པའི་ལྷ་མང་བོ་དང་།
དཔལ་ལྡན་ལྷ་མོས་འཕྲིན་ལས་ཚུལ་བཞིན་བསྒྲུབ་པར་དམ་བཅའ་མཛད་པ་སོགས་
-7-

དག་པའི་གཟིགས་སྣང་མཐའ་ཡས་པ་བྱུང་ཚུལ་གསང་རྣམ་དུ་གསལ་ལོ། །དེར་གནས་
མཇལ་དུ་ཕེབས་སྐབས་ལྷ་མོའི་བླ་མཚོ་ཞེས་ཡོངས་སུ་གྲགས་པ་དེར་གཟིགས་ཏེ་བརྟག་
པ་མཛད་ཚེ་དགོན་སྡེ་ཆེན་པོ་ཞིག་གཟིགས་བྱུང་བ་ནི། དགེ་ལྡན་བཀྲ་ཤིས་ཆོས་གླིང་
འདི་ཉིད་ཀྱི་གཙོའི་དགོན་སྡེ་དུ་མ་གདབ་པའི་ལུང་བསྟན་དུ་ཞལ་བཞེས་མཛད།
D
ཡང་དགུང་གྲངས་ང་གཅིག་བཞེས་པ་རབ་ཚེས་བགྲང་བྱ་ང་གཉིས་པ་ས་ཕོ་རྟ༢༨༧༩
ལོར་ལྷ་དང་བླ་མའི་ལུང་བསྟན་བཞིན་དུ་བཀྲ་ཤིས་དགེ་བཅུ་ཚང་བའི་གནས་མཆོག་
རྨ་ཡུལ་རྒྱུ་མདོའི་བཀྲ་ཤིས་ཐང་གི་སའི་གོང་བ་རུ། ཆོས་ལུང་དབུས་མའི་ནང་དུ་རྨ་
དགོན་དགེ་ལྡན་བཀྲ་ཤིས་ཆོས་གླིང་དགོན་འདི་ཉིད་ཕྱག་འདེབས་མཛད་ནས་ཐུབ་
བསྟན་ཕྱོགས་བཅུར་སྤེལ་བའི་མཛད་སྒོ་ཡངས་པོར་ཕྱེས། དེ་ནས་སླར་གདན་ས་ཆེན་
པོ་བཀྲ་ཤིས་འཁྱིལ་དུ་ཕེབས་ཏེ་གདན་སའི་ཀྱཻ་རྡོར་གྲྭ་ཚང་གི་ཁྲིར་བཞུགས། ང་གསུམ་
པ་ལྕགས་སྤྲེལ་ལོར་ཀུན་མཁྱེན་མཆོག་སྤྲུལ་རིན་པོ་ཆེ་བློ་བཟང་འཇམ་དབྱངས་ཡེ་ཤེས་
བསྟན་པའི་རྒྱལ་མཚན་དཔལ་བཟང་བོ་དགུང་ལོ་ལྔ་བཞེས་པ་གདན་སར་བྱོན་སྐབས་
ཀྱཻ་རྡོར་ཁྲི་ལས་ཐོག་པ་རྗེ་འདི་ཉིད་ཆིབས་བསུ་གཉིས་པ་ལ་ཕེབས་ཏེ་དངོས་མཇལ་
མཛད། ང་བཞི་བ་ལྕགས་བྱ་ལོའི་ཟླ་གཉིས་པའི་ཚེས་བཅུ་གཅིག་ལ་ཀུན་མཁྱེན་མཆོག་
སྤྲུལ་རིན་པོ་ཆེ་ཀྱཻ་རྡོར་གྲྭ་ཚང་ནས་སྤྱན་དྲངས་པ་ བཞིན་ཕེབས་པར་དཀར་དམར་གྱི་
གསོལ་སྟོན་རྒྱས་པ་ཕུལ་ཐོག་རྗེ་འདི་བས་ཀུན་མཁྱེན་སྐུ་འཕྲེང་རིམ་བྱོན་གྱི་རྣམ་ཐར་
དང་སྦྲགས་པའི་སྐུའི་ཆེ་བརྗོད་དང་གྲྭ་ཚང་གི་བཤད་སྒྲུབ་ཀྱི་བགྱི་བ་ཡར་ལྡན་དུ་འགྲོ་
བའི་སྐྱབས་འཇུག་སོགས་ཚིག་དོན་གང་གི་ཐད་ནས་མཉན་འོས་གནད་འདྲིལ་བ་ཞུས།
དེའི་ཟླ་ལྔ་བའི་ཚེས་ཉེར་དྲུག་ལ་དུས་འཁོར་གྲྭ་ཚང་གིས་ཀུན་མཁྱེན་མཆོག་སྤྲུལ་གླིང་
ཁར་སྤྱན་དྲངས་ཏེ་དཀར་དམར་གྱི་གསོལ་སྟོན་སོགས་མཆོད་སྤྲིན་བསྟར་ཚེ་ཡང་རྗེ
འདི་ཉིད་དང་དུས་འཁོར་གྲྭ་ཚང་བར་འབྲེལ་བ་ཟབ་རྐྱེན་རྗེ་འདི་བས་སྐྱབས་འཇུག་
-8-

བཤད་པ་ཞུས་པར། མཆོག་སྤྲུལ་རིན་པོ་ཆེས་འཇམ་དཔལ་མཚན་བརྗོད་ཀྱི་གླེགས་
བམ་ཞིག་རྟེན་སྐལ་དུ་བསྩལ་ནས་དགྱེས་གཟིགས་ཚད་མེད་གནང་། གདན་སའི་ཚོགས་
ཆེན་འདུ་ཁང་གི་ཉེ་འགྲམ་ན་བྲག་དགོན་དབྱེན་ཟླུམ་མཆོད་རྟེན་ཞེས་ཀུན་གྱིས་མཇལ་
དུ་ཡོད་པ་དེ་ཉིད། རབ་ཚེས་ལྕགས་བྱ་༢༨༨༢ལོ་དེའི་ཟླ་དྲུག་པའི་ཚེས་བཅོ་བརྒྱད་ལ་
ལེགས་འགྲུབ་བྱུང་བའི་སྙན་གསན་དང་སྐྱབས་འཇུག་ཀུན་མཁྱེན་མཆོག་སྤྲུལ་ལ་ཞུས་
པར་ཐུགས་ཤིན་ཏུ་དགྱེས་པའི་བཀའ་མཆིད་ཕེབས་ཤིང་། ཚེས་ཉེར་གཉིས་ཉིན་ཀུན་
མཁྱེན་མཆོག་སྤྲུལ་སྐུ་དངོས་ཀྱིས་རབ་གནས་མེ་ཏོག་འཐོར་བར་མཛད། ལོ་དེའི་ཟླ་
བཅུ་བའི་ཚེས་དྲུག་ནས་༧རྗེ་འདི་བས་ཀྱཻ་རྡོར་ཁྲིའི་དགོངས་པ་ཞུས་ཏེ་ཟུར་བཞུགས་
མཛད། རབ་ཚེས་ཆུ་ཁྱི་༢༨༨༣ལོ་འདིར་ཀུན་མཁྱེན་མཆོག་སྤྲུལ་རིན་པོ་ཆེའི་བཀའ་
བཞིན། ཆོས་སྡེ་ཆེན་པོ་རྔ་ཡུལ་སྒོ་མང་སྒར་དགའ་ལྡན་བསླབ་གསུམ་ཟུང་འཇུག་བདེ་
ཆེན་གླིང་གི་ཚོགས་ཆེན་ཁྲིར་ཕེབས། དེའི་ཞར་ལ་ཆོས་སྡེ་འདི་ཉིད་ཀྱི་ཆོས་ཀྱི་ཁྲིའི་ཐོག་
མར་བཞུགས་ནས་མདོ་སྔགས་ཟུང་དུ་འབྲེལ་བ་རྒྱུད་མཚན་ཉིད་གཉིས་ཀའི་འཆད་
ཉན་བཤད་སྒྲུབ་ཀྱི་སྲོལ་བཟང་བོ་ལེགས་པར་བཙུགས། སྒོ་མང་གི་ཁྲིར་ལོ་གསུམ་ལ་
བཞུགས་པའི་རིང་ལ། དེར་ཡང་རྩི་བཞག་འཆད་སྤེལ་གྱི་ཞར་ལ་བདེ་གསང་འཇིགས་
གསུམ་གྱི་དབང་དང་བསྐྱེད་རྫོགས་ཀྱི་ཁྲིད་སོགས་བཀའ་ཆོས་མང་དུ་བསྩལ། དགུང་
གྲངས་ང་བདུན་པ་ཤིང་བྱི་༢༨༨༥ལོར་མདའ་ཚན་དགོན་བཀྲ་ཤིས་དགའ་ལྡན་གླིང་
ཕྱག་འདེབས་མཛད། ལོ་འདིར་གདན་ས་རྨ་དགོན་བཀྲ་ཤིས་ཆོས་གླིང་གི་འདུ་ཁང་
ཆེན་མོ་འགྲུབ་སྟོན་རྗེས་སུ་བྱམས་ཁང་ནང་ནས་ཚོ་འདུའི་དགེ་བཤེས་བསོད་ནམས་
རྒྱ་མཚོ་སོགས་གྲྭ་རྒྱུན་མང་བོ་ངུར་སྨྲིག་རྒྱལ་མཚན་འཛིན་པའི་གཞི་ལ་བཀོད། སྐབས་
ཤིག་ཅོ་ནེ་ས་སྐྱོང་བློ་བཟང་བསྟན་འཛིན་རྣམ་རྒྱལ་རྡོ་རྗེས་འདོད་ཞུས་ལྟར་ཅོ་ནེ་དགོན་
ཆེན་ཏིང་འཛིན་དར་རྒྱས་གླིང་གི་ཁྲིར་ཕེབས་ཏེ། དུས་འཁོར་དབང་ཆེན་དང་མི་ཏྲ་
-9-

རྡོར་འཕྲེང་སོགས་དབང་བཀའ་མང་བོ་གནང་། གཞན་ཡང་གདན་སའི་དུས་འཁོར་
གྲྭ་ཚང་དང་། ཤིས་ཚང་དགོན་གསར། ཁོ་ཚེའི་གུར་སྒར་སོགས་ཀྱི་ཁྲིར་བཞུགས་པར་
བཤད་ཀྱང་ལོ་ཚིགས་གསལ་བོར་མ་ངེས་པས་འོལ་ཚོད་ཀུན་ཤེས་མཁན་པོའི་རྗེས་སུ་
འབྲང་བར་སྤྲོ་བ་ཆེར་མ་སྐྱེས་སོ། །རེ་གཅིག་པ་རབ་རྒྱལ་ས་འབྲུག་༢༨༨༩ལོར་པཎ་ཆེན་
ཐམས་ཅད་མཁྱེན་པ་དགུ་བའི་བཀའ་ལྟར་མཛོད་དགེ་སྒར་རྙིང་དགའ་ལྡན་བཀྲ་ཤིས་
ཆོས་འཕེལ་གླིང་དུ་བག་ཙེའི་ཞི་བའི་གཏོར་སྒྲུབ་བཙུགས་ཤིང་། དེར་སྒྲིག་ཡིག་ཀྱང་
ལེགས་པར་བཀོད། སྔར་བདེ་གསང་འཇིགས་གསུམ་གྱི་སྒྲུབ་མཆོད་དཀྱིལ་འཁོར་རས་
བྲིས་ལ་བརྟེན་པ་རྡུལ་ཚོན་ལ་བསྒྱུར། ཁོང་གི་དངོས་སློབ་མཛོད་དགེ་སྟོབས་ལྡན་ཚང་
གིས་སྔ་ཕྱིར་གདན་དྲངས་ནས་དགོན་འདིར་དུས་འཁོར་དབང་ཆེན། སྒྲུབ་ཐབས་རིན་
འབྱུང་། བདེ་གསང་འཇིགས་གསུམ། ཀུན་རིག གདུགས་དཀར། ཐུགས་རྗེ་ཆེན་པོའི་
དབང་སོགས་གནང་ནས་གཟིགས་སྐྱོང་ཚད་མེད་གནང་། རེ་གཉིས་པ་ས་སྦྲུལ་ལོར་རྨ་
དགོན་བཀྲ་ཤིས་ཆོས་གླིང་དུ་ཕེབས་ཏེ་དགེ་བཤེས་བསྟན་པ་རྒྱ་མཚོ་ཚང་སོགས་
བསྒྲུབ་བྱ་མང་བོ་དགེ་ཚུལ་སློང་གི་བསླབ་པའི་གཞི་ལ་བཀོད། རེ་བཞི་བ་ལྕགས་ལུག་
༢༨༩༢ལོར་ཁང་སར་དགོན་དགའ་ལྡན་ཆོས་འཁོར་གླིང་ཕྱག་འདེབས་མཛད། རེ་བརྒྱད་
པ་ཤིང་ཕག་༢༨༩༦ལོར་གདན་ས་བཀྲ་ཤིས་ཆོས་གླིང་འདིར་མི་ཏྲ་རྡོར་ཕྲེང་གི་དབང་
གནང༌། རེ་དགུ་བ་མེ་བྱི་༢༨༩༧ལོའི་ཟླ་གསུམ་པའི་ཚེས་བདུན་ལ་༧རྗེ་ཉིད་དང་དཔོན་
དབལ་ཤུལ་བསོད་རབ་ཟུང་གིས་ཀུན་མཁྱེན་ལྔ་བ་བསྟན་པའི་རྒྱལ་མཚན་མཆོག་ལ་
དངུལ་སྲང་ལྔ་བརྒྱ་ལྷག་གི་དངོས་འབུལ་བསྟར་ཐོག་རྨ་དགོན་བཀྲ་ཤིས་ཆོས་གླིང་འདི་
ཉིད་ཀྱི་དགོན་མགོ་ཕུལ་ཏེ། འཛིན་བདག་གནང་རྒྱུ་སོགས་ཞུས་ངོར། ཀུན་མཁྱེན་
མཆོག་གིས་ཚོགས་ཆེན་ཁྲི་བ་དང་དཔེ་ཁྲིད་དགེ་རྒན་སྐུ་ཡོན་ཆེ་བ་རེ་གནང་རྒྱུ་བཀས་
བཅད་མཛད། ཡང་ལོ་དེར་མདའ་ཚན་དགོན་བཀྲ་ཤིས་དགའ་ལྡན་གླིང་གི་འདུ་ཁང་
- 10 -

ནང་ནས་དུས་འཁོར་དབང་ཆེན་གནང༌། མདའ་ཚན་དགོན་གྱི་ཆོས་ཀྱི་ཁྲིའི་ཐོག་མ་
ལ་༧རྗེ་ཉིད་བཞུགས་ནས་མཚན་ཉིད་ཀྱང་བཙུགས་སོ། །བདུན་ཅུ་བ་མེ་གླང་༢༨༩༨
ལོར་ཁང་ཐོག་དར་རྒྱས་གླིང་དུ་བྱང་ཆུབ་མཆོད་རྟེན་བཞེངས། དོན་གཅིག་པ་ས་སྟག་
༢༨༩༩ལོར་མཛོད་དགེ་འབྲུག་གེའི་དཔོན་པོ་སོགས་ཀྱིས་ཞུས་ངོར་སྔགས་རམས་པ་
སྟོབས་ལྡན་ཚང་དང་ཏུ་དབོན་པ་ཚང་གནས་ལྔ་བ་ཨོཾ་འཁྱིལ་ཚང་སོགས་བླ་གྲྭ་སེར་སྐྱ་
རབ་ཏུ་མང་བོ་ལ་དཔལ་དུས་ཀྱི་འཁོར་ལོའི་དབང་ཆེན་གནང་། གཞན་ཡང་སྟག་ཚ་
སྐུ་འཕྲེང་དྲུག་པ་སྐལ་བཟང་འཇིགས་མེད་བསྟན་པའི་རྒྱལ་མཚན་གྱི་དུས་སུ་སྟག་ཚ་
དགོན་བཀྲ་ཤིས་ཆོས་བཟང་གླིང་ལ་མཚན་ཉིད་ཀྱི་འཆད་ཉན་གསར་འཛུགས་སྐབས་
ཀུན་མཁྱེན་ལྔ་བ་མཆོག་ལ་དེ་ལུགས་ཀྱི་འདོད་དོན་ཞུས་པ་ལ། ཀུན་མཁྱེན་མཆོག་གི་
ཞལ་ནས། ཨ་ལགས་བྲག་དགོན་པ་ཚང་དགོན་པ་ཚོ་ལ་ཕན་ཐོག་མཁན་ཡིན་སྟབས་
ཁོང་ལ་གཏད་ན་འགྲིག་གསུངས་པ་ལྟར་༧རྗེ་འདི་བར་བཅོལ་བ་ལ། ཁོང་གིས་བསྡུས་
གྲྭའི་མཐའ་དཔྱོད་ཚར་བརྒྱ་དང་མཚན་ཉིད་ཕྱོགས་ལ་མཁོ་བའི་དཔེ་ཆ་ཆོས་སྤྱོད་སོགས་
བསྩལ་ཏེ། གཟིགས་སྐྱོང་གནང་ནས་ཕྱིས་སུ་ཁོང་ལོ་ན་རྒས་པས་ཁོམ་ལོང་ཆེར་མེད་
གསུངས་ནས་ཨ་ལགས་ཡོངས་འཛིན་ཚང་ལ་ཞུ་བཅོལ་དང་ངོ་སྦྱོར་མཛད་པ་བཞིན་
རྗེས་སུ་ཡོངས་འཛིན་ཚང་གིས་བསྐྱངས། ཡང་འབྲུག་པ་ཀུན་ལེགས་ཀྱི་སྐུ་སྐྱེས་སུ་གྲགས་
པ་བློ་བཟང་རྒྱ་མཚོས་སྐྱབས་རྗེ་ཕ་བོང་ཁ་བའི་བཀའ་ལྟར་བཏབ་པའི་མཛོད་དགེ་རི་
ཁྲོད་དགའ་ལྡན་ཕུན་ཚོགས་གླིང་ཡང་ཕྱིས་སུ་༧རྗེ་འདི་ཉིད་ལ་ཕུལ་བ་ལ། དེར་འདུ་ཁང་
བཞེངས་ནས་དབྱར་གནས་སོགས་གཞི་གསུམ་གྱི་ལག་ལེན་རྣམ་པར་དག་པ་ཚུགས་
ཤིང་དེ་ནས་བཟུང་སྐུ་འཕྲེང་རིམ་པས་བསྐྱངས་པ་འདི་དག་གིས་མཚོན་དགོན་སྡེ་དུ་
མ་སྔར་མེད་གསར་འདེབས་དང་། སྔར་ཡོད་མང་བོར་ཡང་ཉམས་པ་གསོ་བ། རྟེན་
བཞེངས་པ། སྒྲུབ་མཆོད་སྦྱིན་སྲེག རབ་གནས། གར་འཆམས་གསར་འཛུག་དང་།
- 11 -

དབང་ལུང་ཁྲིད་གསུམ་གནང་བ་སོགས་ཀྱི་སྒོ་ནས་དགེ་འདུན་གྱི་སྡེ་བཅུ་ཕྲག་ལས་
བརྒལ་བ་འཛིན་སྐྱོང་གནང་ཞིང་། སྔ་ཕྱིར་བསྒྲུབ་བྱ་ཁྲི་ཕྲག་ལྷག་སོ་སོར་ཐར་བའི་
བསླབ་པའི་གཞི་ལ་བཀོད་དེ་ཐུབ་པའི་བསྟན་པ་རིན་པོ་ཆེ་རྨང་ནས་གསོས། ཕྱོགས་
ཡས་མུས་ཀུན་ཏུ་དུས་འཁོར་དབང་ཆེན་ལན་བརྒྱད་གནང་བས་མཚོན་དབང་བཀའ་
ཆོས་མང་དུ་སྤེལ། མཛད་པ་ཀུན་གྱི་གཙོ་བོ་གསུང་གི་མཛད་པ་ལ་གསུང་རྩོམ་མང་བོ་
བཞུགས་པ་ལས། ད་ལྟ་བླ་བྲང་དཔེ་མཛོད་སོགས་ནས་ལག་ཏུ་གང་སོན་འདིར་དཔར་
བསྐྲུན་བྱས་ཡོད་པ་འདི་བཞིན་ལགས་ལ། སློབ་མ་ཡང་མཁས་དབང་རྒྱ་ཞབས་དྲུང་
ཚང་། མཛོད་དགེ་སྟོབས་ལྡན་ཚང་། ཨ་ལགས་ཡོངས་འཛ